CELEX: 62013CN0207
Language: da
Date: 2013-04-18 00:00:00
Title: Sag C-207/13: Anmodning om præjudiciel afgørelse indgivet af College van Beroep voor het Bedrijfsleven (Nederlandene) den 18. april 2013 — Wagenborg Passagiersdiensten BV m.fl. mod Minister van Infrastructuur en Milieu, de andre parter: Wagenborg Passagiersdiensten BV og Terschellinger Stoombootmaatschappij BV

29.6.2013   
            
            
               DA
            
            
               Den Europæiske Unions Tidende
            
            
               C 189/7
            
         Anmodning om præjudiciel afgørelse indgivet af College van Beroep voor het Bedrijfsleven (Nederlandene) den 18. april 2013 — Wagenborg Passagiersdiensten BV m.fl. mod Minister van Infrastructuur en Milieu, de andre parter: Wagenborg Passagiersdiensten BV og Terschellinger Stoombootmaatschappij BV
   (Sag C-207/13)
   2013/C 189/14
   Processprog: nederlandsk
   
      Den forelæggende ret
   
   College van Beroep voor het Bedrijfsleven
   
      Parter i hovedsagen
   
   
      Sagsøgere: Wagenborg Passagiersdiensten BV, Eigen Veerdienst Terschelling BV, MPS Stortemelk BV, MPS Willem Barentsz BV, MS Spathoek NV og G.A.F. Lakeman, som driver virksomhed under navnet Rederij Waddentransport
   
      Sagsøgt: Minister van Infrastructuur en Milieu
   
      De andre parter: Wagenborg Passagiersdiensten BV og Terschellinger Stoombootmaatschappij BV
   
      Præjudicielle spørgsmål
   
   
               1)
            
            
               Er klassificeringen af den nederlandske del af Vadehavet som indre vandveje (zone 2-vandveje) i bilag I til direktiv 2006/87/EF (1) til hinder for, at forordning nr. 3577/92 (cabotageforordningen) finder anvendelse på offentlig personbefordring i Vadehavet mellem det nederlandske fastland og vadehavsøerne Terschelling, Vlieland, Ameland og Schiermonnikoog?
            
         
               2)
            
            
               Er anvendelsen af cabotageforordningen til hinder for, at forordning nr. 1370/2007 (PSO-forordningen) (2) finder anvendelse, henset til PSO-forordningens artikel 1, stk. 2?
            
         
               3)
            
            
               Kan medlemsstaterne på grundlag af PSO-forordningens artikel 1, stk. 2, frit erklære kun en eller flere dele af denne forordning, in casu artikel 5, stk. 3, og den hermed sammenhængende artikel 5, stk. 4, for anvendelig på offentlig personbefordring ad vandveje?
            
         
               4)
            
            
               Kan undtagelsen i PSO-forordningens artikel 5, stk. 4, i særdeleshed det der nævnte afstandskriterium på 300 000 kilometer, (uden videre) erklæres for anvendelig på offentlig personbefordring ad vandveje?
            
         
               5)
            
            
               Såfremt spørgsmål 4 besvares bekræftende, hvilke retsvirkninger må der da knyttes til den omstændighed, at der i dette tilfælde er blevet tildelt koncessioner til offentlig personbefordring ad vandveje, uden at betingelserne i PSO-forordningens artikel 7, stk. 2, var opfyldt?
            
         
      (1)  Europa-Parlamentets og Rådets direktiv 2006/87/EF af 12.12.2006 om fastsættelse af tekniske forskrifter for fartøjer på indre vandveje og om ophævelse af Rådets direktiv 82/714/EØF (EUT L 389, s. 1).
   
      (2)  Europa-Parlamentets og Rådets forordning (EF) nr. 1370/2007 af 23.10.2007 om offentlig personbefordring med jernbane og ad vej og om ophævelse af Rådets forordning (EØF) nr. 1191/69 og (EØF) nr. 1107/70 (EUT L 315, s. 1).